b'\n_START_ARTICLE_\nVanha sukusalaisuus\n_START_PARAGRAPH_\nVanha sukusalaisuus (engl. The Adventure of the Musgrave Ritual) on Arthur Conan Doylen kirjoittama Sherlock Holmes -novelli. Se julkaistiin alun perin Strand Magazinessa toukokuussa 1893 Sidney Pagetin kuvittamana. Suomeksi novelli ilmestyi ensimm\xc3\xa4ist\xc3\xa4 kertaa nimell\xc3\xa4 \xe2\x80\x9dMusgraven perhesalaisuus\xe2\x80\x9d 1901._NEWLINE_Poikkeuksellista tarinassa on, ettei tarinan kertojana toimi tavalliseen tapaan tohtori Watson vaan itse Sherlock Holmes, joka selostaa yst\xc3\xa4v\xc3\xa4lleen t\xc3\xa4t\xc3\xa4 yht\xc3\xa4 varhaisimmista tapauksistaan (se on Holmesin kolmas tapaus).\n_START_SECTION_\nJuoni\n_START_PARAGRAPH_\nTarinassa Sherlock Holmes saa teht\xc3\xa4v\xc3\xa4kseen selvitt\xc3\xa4\xc3\xa4 er\xc3\xa4\xc3\xa4n vanhan sukulinnan hovimestarin yll\xc3\xa4tt\xc3\xa4v\xc3\xa4n katoamisen. Muutamaa p\xc3\xa4iv\xc3\xa4\xc3\xa4 ennen katoamista linnan is\xc3\xa4nt\xc3\xa4 oli tavannut t\xc3\xa4m\xc3\xa4n silm\xc3\xa4ilem\xc3\xa4ss\xc3\xa4 joitakin suvun aikuistumisriittej\xc3\xa4 koskevia papereita. Muutamaa p\xc3\xa4iv\xc3\xa4\xc3\xa4 t\xc3\xa4m\xc3\xa4n j\xc3\xa4lkeen hovimestari - joka sattui  aikanaan rakastamaan er\xc3\xa4st\xc3\xa4 linnan palvelijatarta, ennen kuin hylk\xc3\xa4si t\xc3\xa4m\xc3\xa4n - katosi salaper\xc3\xa4isesti, samoin t\xc3\xa4m\xc3\xa4n entinen rakastettu._NEWLINE_  _NEWLINE_Seuraamalla sukuriitin monimutkaisia ohjeita ja arvoituksia Holmes onnistuu lopulta l\xc3\xb6yt\xc3\xa4m\xc3\xa4\xc3\xa4n kellarin, jonka lattiassa on raskaan kivilaatan peitt\xc3\xa4m\xc3\xa4 aukko. Sen alta l\xc3\xb6ytyy hovimestarin ruumis ja pussi, jonka sis\xc3\xa4ll\xc3\xb6n arvelee my\xc3\xb6hemmin olevan englannin kuninkaiden muinainen kruunu, joka katosi 1600-luvulla, kun Kaarle I sy\xc3\xb6stiin vallasta. Holmes arvelee, ett\xc3\xa4 suvun monarkistinen j\xc3\xa4sen on piilottanut kruunun tarkoituksenaan antaa se Kaarlen seuraajalle, mutta rituaali ei ole siirtynyt suvun seuraavalle j\xc3\xa4senelle, ja kruunu on unohtunut. _NEWLINE_Holmes p\xc3\xa4\xc3\xa4ttelee, ett\xc3\xa4 hovimestari on saanut tiet\xc3\xa4\xc3\xa4 suvun aarteesta, jonka vuoksi t\xc3\xa4m\xc3\xa4 on salaa tutkinut sukuriitin sis\xc3\xa4lt\xc3\xb6\xc3\xa4. Noudattamalla ohjeita h\xc3\xa4nkin on l\xc3\xb6yt\xc3\xa4nyt kellarin. Kivi on kuitenkin ollut liian raskas h\xc3\xa4nelle, joten h\xc3\xa4n on pyyt\xc3\xa4nyt entisen rakastettunsa apuun. T\xc3\xa4m\xc3\xa4 on kuitenkin kostanut miehelle ja sulkenut aukon kivell\xc3\xa4 miehen ollessa aukossa.\n_START_SECTION_\nSovitukset\n_START_PARAGRAPH_\nNovellin pohjalta on tehty kaksi mykk\xc3\xa4elokuvaa, kumpikin nimell\xc3\xa4 The Musgrave Ritual. Brittil\xc3\xa4is-ranskalaisen version ohjasi 1913 Georges Tr\xc3\xa9ville, joka my\xc3\xb6s n\xc3\xa4ytteli Holmesia. Brittil\xc3\xa4isen version ohjasi vuonna 1922 George W. Ridgwell, ja Holmesia n\xc3\xa4ytteli Eille Norwood._NEWLINE_Novellin pohjalta on tehty televisiosarjaan Sherlock Holmesin paluu jakso Musgraven sukusalaisuus (The Musgrave Ritual 1986).'